गोबां मुलाम्फानि गुन गोनां दालिमखौ जानायनि हुदा खालामोब्ला माखासे सानआवनो गोग्गो देहा मोन्नायजों लोगोसे देहा सोलेरनि बिगुरखौबो समायना जाखांहोबोयो । मानोना बेयाव थानाय निउट्रिसनआ फारफ्रोमथिंनिफ्रायबो जोंनि देहानि थाखाय मुलाम्फा गोनां । बेयाव अमेगा 5 , केलसियाम , पटासियाम , एन्टिअक्सिडेन्ट , भिटामिन ए , सि , इ राइबप्लेबिन आइरन , फलिक , एसिड , पाली अनसेचुरेटेड फेटि एसिड , फसफरास आरो थायमिन बायदि निउट्रिशनखौ मोनो , जाय देहा सोलेर , खर'नि खानाय आरो बिगुरनि थाखायबो मुलाम्फा गोनां । ( 1 ) देहा सोलेरआव आइरन बाङाइ जायोब्ला दालिमखौ जानांगौ । दालिमआ एनिमिया आरो माखासे इनफेक्सनफोरनिफ्राय देहाखौ जानगारआव लाखियो । डालिमआ इम्युन सिस्टेमखौ गोख्रों खालामो । बेयो डाइजेस्टिब सिस्टेमनि थाखायबो मोजां । जाय आइजो आरो उन्दै गथ'फोरा बारा उखैया बिसोर सानफ्रोमबो दालिम जानांगौ । ( 2 ) सानफ्रोमबो फुङाव दालिम जानायनि हुदा थायोब्ला देहायाव थै खम जानाय जेंनाया नुजाथिया लोगोसे थैखौ दैस्रां खालामो आरो क्लटिं जाहोया । ( 3 ) केन्सार बेरामिफोरनि थाखाय दालिमआ गुन गोनां । बेयो प्रस्टेट केन्सार जानायनिफ्राय रैखाथि होयो । दालिम बिगुरखौ गुन्दै खालामना सालमाय जानायाव फुनोब्ला मोजां जायो । बेनि बिगुरआव एन्टि अक्सिडेन्ट गुन थायो । दालिम बिगुरनि गुन्दैयाव लेबु बिदै होनानै फुनोब्ला बिगुरआ जोंखाङो । 
थै बाङाइ जानायखौ सुफुंनो हानायजों लोगोसे इम्युनिटिबो बांहोयो दालिमआ